Air Yang Tenang Jangan Disangka Tiada Buaya Dalam Trailer Black Water: Abyss
Dari pengarah The Reef, Andrew Traucki dan penerbit eksekutif siri filem 47 Meters Down, sebuah filem seram survival, Black Water: Abyss bakal ditayangkan dipawagam tempatan tidak lama. Berkisar tentang pasangan Eric dan Jennifer bersama dua rakan mereka, Yolanda dan Viktor, ingin menerokai sebuah sistem gua yang terletak jauh di Utara Australia. Mereka kemudiannya mendapatkan khidmat pemandu pelancong bernama Cash. Menyangka mereka akan selamat dari ribut tropika yang melanda, mereka meneruskan perjalanan dengan lebih jauh ke dalam gua tersebut. Tanpa disangka, gua itu mula dinaiki air dan mereka telah sesat dan terperangkap di dalamnya. Namun itu bukanlah satu-satunya masalah yang mereka perlu hadapi, kerana banjir itu juga membawa sekumpulan buaya yang ganas. Kini mereka perlu mengejar masa demi menyelamatkan diri dan mencari jalan keluar dari gua tersebut. Dibintangi Jessica McNamee, Luke Mitchell, dan Amali Golden, Black Water: Abyss akan mula ditayangkan dipawagam pada 6 Ogos 2020.